Iepirkuma LVP 2026/146
Nolikuma 7.pielikums

Līgums Nr.
Liepājā					                                         2026.gada __. __________

Liepājas valstspilsētas pašvaldība, iestādes “Liepājas Centrālā administrācija” personā, kuru pārstāv pašvaldības izpilddirektors Ronalds Fricbergs un kurš rīkojas, pamatojoties uz Liepājas valstspilsētas pašvaldības domes 2023. gada 19. oktobra saistošajiem noteikumiem Nr.17 “Liepājas valstspilsētas pašvaldības nolikums” un Pašvaldību likumu  (turpmāk – Pasūtītājs), no vienas puses, un …..…………………………… (turpmāk – Izpildītājs) …………………………………………, kura vārdā darbojas ………………………… no otras puses, turpmāk abi līdzēji kopā saukti -  Puses un katrs atsevišķi - Puse, ņemot vērā Izpildītāja piedāvājumu iepirkumā – “Digitālā jaunatnes darba un psihologa atbalsta pakalpojumu nodrošināšana Liepājas digitālajā jauniešu centrā” (LVP 2026/146) un Iepirkumu komisijas 2026. gada ……………….. lēmumu par tiesību piešķiršanu slēgt iepirkuma līgumu, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas nodrošināt jaunatnes darba un psihologa atbalsta pakalpojumu Liepājas digitālajā jauniešu centrā (turpmāk – Pasākums) saskaņā ar iepirkuma tehnisko specifikāciju un Izpildītāja piedāvājumu iepirkumā (1.pielikums), Līguma noteikumiem, saistošiem normatīvajiem aktiem un Pasūtītāja pilnvarotās personas dotajiem norādījumiem Līguma izpildes laikā (turpmāk – Pakalpojums).
1.2. [bookmark: _Hlk236225394][bookmark: _Hlk236225321]Pakalpojums tiek īstenots ar Eiropas Savienības Eiropas Reģionālā Attīstības fonda atbalstu projektā Nr. LL-00219 “Digital youth center in Klaipėda and Liepaja” jeb “Digitālā jauniešu centra attīstība Klaipēdā un Liepājā” (turpmāk – Projekts).
1.3. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

2. Līguma termiņš
2.1. Līgums stājas spēkā dienā, kad to parakstījušas abas Puses, un ir spēkā līdz visu saistību pilnīgai izpildei. 
2.2. Izpildītājs sniedz Pakalpojumu atbilstoši Pušu saskaņotam laika grafikam, ievērojot Līguma 4.1.2.punktā noteikto grafika saskaņošanas termiņu, bet ne ilgāk kā līdz 2027. gada 31.maijam. 

3. Līguma summa, samaksas kārtība un Pakalpojuma pieņemšana
3.1. Līgumcena ir _______ EUR (summa vārdiem), PVN __% ______ EUR (summa vārdiem), kopējā Līguma summa ______ EUR (summa vārdiem).
3.2. Pasūtītājs maksā Izpildītājam Līguma 3.1.punktā noteikto summu šādā kārtībā:
3.2.1. reizi mēnesī saskaņā ar Pušu saskaņoto nodarbību grafiku atbilstoši Līguma 4.1.2.punktam, par iepriekšējā mēnesī izpildīto Pakalpojuma daļu 10 (desmit) darba dienu laikā pēc atskaites saņemšanas par izpildīto pakalpojuma daļu, Pakalpojuma daļas nodošanas - pieņemšanas akta abpusējas parakstīšanas un Izpildītāja rēķina saņemšanas;
3.2.2. gala maksājumu 30 (trīsdesmit) dienu laikā pēc Pakalpojuma pilnas izpildes, atskaites saņemšanas, Pakalpojuma daļas nodošanas – pieņemšanas akta parakstīšanas un Izpildītāja gala maksājuma rēķina saņemšanas.
3.3. Visi maksājumi Izpildītājam veicami ar bezskaidras naudas pārskaitījumu uz Izpildītāja norādīto kredītiestādes norēķinu kontu, sagatavojot e-rēķinu. 
3.4. Izpildītājs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni ar iekļautu PDF datni jānosūta uz e-adresi EREKINI@90000063185.
3.5. [bookmark: _Hlk236641878]Rēķinā un Pakalpojuma nodošanas-pieņemšanas aktā obligāti norādāma atsauce uz Līgumu (datums, numurs) un Projektu (projekta nosaukums un tā numurs). Rēķinā jānorāda Pasūtītāja nosaukums, kā kontaktpersona Pasūtītāja pārstāvja ___________vārds, uzvārds. Pasūtītāja rekvizīti (tai skaitā bankas konta Nr.) un papildinformācijā jānorāda iepirkuma identifikācijas Nr. LVP 2026/146. 
3.6. Par samaksas dienu ir uzskatāma diena, kad Pasūtītājs ir veicis pārskaitījumu uz Izpildītāja norādīto kredītiestādes norēķinu kontu.
3.7. Pasūtītājs veic tikai tādu Pakalpojumu apmaksu, kas veikti atbilstošā kvalitātē saskaņā ar Latvijas Republikā spēkā esošajiem normatīvajiem aktiem un pamatoti ar Pasūtītāja parakstītiem nodošanas - pieņemšanas aktiem.
3.8. Kopā ar Izpildītāja ikmēneša un gala maksājuma rēķinu Izpildītājs iesniedz Pasūtītājam Pakalpojuma daļas nodošanas – pieņemšanas aktu. 
3.9. Pasūtītājs izskata saņemto Pakalpojuma nodošanas – pieņemšanas aktu un 5 (piecu) darba dienu laikā to paraksta un nodod atpakaļ Izpildītājam. Ja Pakalpojuma kvalitāte nodošanas brīdī neatbilst Līguma prasībām, Pasūtītājs neparaksta Pakalpojuma nodošanas–pieņemšanas aktu un rīkojas Līguma 3.10.punktā noteiktajā kārtībā. 
3.10. Pakalpojuma daļējas izpildes vai neizpildīšanas gadījumā Pasūtītāja pilnvarotā persona sagatavo aktu un 5 (piecu) darba dienu laikā kopā ar pretenziju nosūtīta Izpildītājam uz Līguma 10.2. punktā norādīto e-pasta adresi. Šādā gadījumā Pasūtītājs ir tiesīgs piemērot Izpildītājam līgumsodu. 

4. Pušu tiesības un pienākumi
3. 
4. 
4.1. Izpildītāja tiesības un pienākumi: 
4.1.1. Izpildītājs apņemas sniegt Pakalpojumu atbilstoši Līguma nosacījumiem, uzņemoties atbildību par Pakalpojuma sagatavošanu un vadīšanu, kvalitāti, mērķa grupas atlasi un iesaisti, nodrošinot iepirkuma tehniskā specifikācijā noteikto personu skaitu visā Līguma izpildes laikā;
4.1.2. Izpildītājs apņemas nākamā mēneša darbu grafiku saskaņot un iesniegt Pasūtītājam ne vēlāk kā līdz tekošā mēneša 15.datumam (3. pielikums);
4.1.3. Izpildītājs apņemas saskaņot ar Pasūtītāju jebkuras izmaiņas, kas radušās Pakalpojuma izpildes gaitā;
4.1.4. Izpildītājs apņemas pēc Pasūtītāja pieprasījuma 2 (divu) darba dienu laikā sniegt rakstveida paskaidrojumus, ja Pasūtītājs konstatē neatbilstības Līguma izpildē;
4.1.5. Izpildītājs ir tiesīgs savlaicīgi pieprasīt no Pasūtītāja visu nepieciešamo informāciju un dokumentāciju Pakalpojuma pienācīgai izpildei; 
4.1.6. Izpildītājs ir tiesīgs saņemt samaksu par Pakalpojumu, kas izpildīts noteiktajā termiņā un kvalitātē, Līgumā noteiktajā kārtībā;   
4.1.7. Izpildītājs apņemas ievērot Projekta obligātās publicitātes nosacījumus, iepriekš saskaņojot publicitātes pasākumus ar Pasūtītāju (līguma 2. pielikums);
4.1.8. Izpildītājs apņemas nodrošināt nodarbību dalībnieku fiksēšanu atbilstoši Pasūtītāja noteiktajām veidlapām (līguma 4. pielikums);
4.1.9. Izpildītājs nav tiesīgs nodot pilnīgi vai daļēji Līgumā noteiktās tiesības, pienākumus un saistības citai personai bez Pasūtītāja piekrišanas;
4.1.10. Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības saskaņā ar  Līgumu visā Līguma izpildes termiņā.
4.2. Pasūtītāja tiesības un pienākumi:  
4.2.1. Pasūtītājs apņemas nodrošināt Izpildītāju ar informāciju, kas nepieciešama kvalitatīvai Pakalpojuma sniegšanai; 
4.2.2. Pasūtītājs apņemas veikt apmaksu par sniegto Pakalpojumu Līgumā noteiktā termiņā un apmērā; 
4.2.3. Pasūtītājs ir tiesīgs jebkurā laikā pārbaudīt Pakalpojuma sniegšanas gaitu un kvalitāti un informēt Izpildītāju, ja tiek konstatēta neatbilstība Līgumam un normatīvajos aktos noteiktajiem kvalitātes kritērijiem, iesniedzot pretenziju par konstatētajiem pārkāpumiem;
4.2.4. Pasūtītājs ir tiesīgs iesniegt Izpildītājam pretenziju, ja Pakalpojuma pieņemšanas laikā tiek atklāta Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem).  

5. Fizisko personu datu apstrāde
5.1. Izpildot Līgumu, Puses apņemas ievērot Eiropas Parlamenta un Padomes regulas (ES) 2016/679 (turpmāk - Vispārīgā datu aizsardzības regula) prasības.
5.2. Attiecībā uz Pakalpojuma sniegšanu Izpildītājs ir uzskatāms par personas datu apstrādātāju Vispārīgās datu aizsardzības regulas izpratnē un Pasūtītājs ir uzskatāms par pārzini.
5.3. Izpildītājs Līguma izpildes laikā piekļūst un uzglabā nodarbību dalībnieku personas datus.
5.4. Pasūtītājs personas datu apstrādi veic ar nolūku - Projekta Nr. LL-00219 “Digital youth center in Klaipėda and Liepaja” jeb “Digitālā jauniešu centra attīstība Klaipēdā un Liepājā” dalībnieku reģistrācijas sarakstu iegūšana projekta finanšu kontrolei un projekta mērķu izpildes kontrolei.
5.5. Tiek apstrādāti šādi personas dati (vai personas datu kategorijas) dalībnieku reģistrācijas sarakstā: vārds, uzvārds, e-pasts, tālruņa numurs, paraksts.
5.6. Tiek apstrādāti personas dati par šādām datu subjektu kategorijām: nodarbību dalībnieki.
5.7. Izpildītājs apņemas personas datu apstrādi veikt tikai Pasūtītāja uzdevumā un saskaņā ar Līguma 4.1.8. nosacījumiem.
5.8. Izpildītājs, Līguma izpildes rezultātā iegūtos personas datus nedrīkst patvaļīgi pārveidot, publicēt, piedalīties to nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot komerciāliem un reklāmas nolūkiem.
5.9. Pasūtītājs un Izpildītājs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam:
5.9.1 iegūtos personas datus papīra formā uzglabā veidā, lai tiem nevar piekļūt trešās personas, piemēram, slēgta tipa skapī;
5.9.2 ja personas dati tiek apstrādāti (ieskenēti), lai tos Pasūtītājam nodotu elektroniski, tad līdz nodošanai tos uzglabā datu nesējos, kas aizsargāti ar drošu paroli;
5.9.3 ja personas dati tiek nodoti elektroniskā veidā, tad tas jānodrošina, aizsargājot datus ar paroli vai šifrētā veidā.
5.10. Izpildītājs un Izpildītāja darbinieki, ja tādi ir iesaistīti datu apstrādē, apņēmušies ievērot konfidencialitāti fizisko personu datu aizsardzības regulējošos normatīvos aktus.
5.11. Izpildītājs apņemas ziņot Pasūtītājam, ja Līguma izpildes gaitā ir noticis personu datu aizsardzības pārkāpums 24 stundu laikā pēc pārkāpuma konstatēšanas brīža.
5.12. Izpildītājs pēc pieprasījuma apņemas sniegt Pasūtītājam visu informāciju par veikto personas datu apstrādi, kas tiek veikta šā Līguma izpildē.
5.13. Izpildītājs apliecina, ka personas datus neapstrādās bez Pasūtītāja norādījumiem, izņemot, ja minētajai personai tas jādara saskaņā ar tiesību aktiem. Gadījumā, ja Izpildītājs apstrādā personas datus, neievērojot Pasūtītāja norādījumus, tad tas kļūst par pārzini Vispārīgās datu aizsardzības regulas izpratnē un atbild par visām no tā izrietošajām sekām.
5.14. Izpildītājs bez rakstiskas Pasūtītāja atļaujas nepiesaista citus apakšuzņēmējus Līguma izpildē. Ja tiek saņemta Pasūtītāja atļauja, tad Izpildītājs nodrošina, ka piesaistītie apakšuzņēmēji ievēro personas datu aizsardzības un apstrādes drošības prasības atbilstoši šim Līgumam. Izpildītājs veicot Līgumā noteikto personas datu apstrādi nedrīkst piesaistīt apakšuzņēmējus, kas neatrodas Eiropas Savienības vai Eiropas Ekonomiskās zonas valstī.
5.15. Ievērojot 2.1. un 2.2. punktā minēto termiņu, pēc pilnīgas Līguma izpildes Izpildītājs neatgriezeniski iznīcina visus Līguma izpildes laikā apstrādātos personas datus, kas glabājas pie Izpildītāja.
5.16. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

6. Nepārvarama vara
6.1. Puses nav atbildīgas par līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
6.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no līguma saistību izpildes.
6.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji izbeigt Līgumu, par to rakstveidā informējot otru pusi. Šādā gadījumā Puses vienojas par savstarpējo norēķinu apmēru un to segšanas kārtību.
6.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).

7. Pušu atbildība
7.1. Par Pakalpojumu neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem. 
7.2. Ja Izpildītājs kavē laika grafikā noteiktos termiņus, Pasūtītājs tiesīgs piemērot Izpildītājam līgumsodu 0,1% (nulle komats viena procenta) apmērā no 3.1.punktā noteiktās līgumcenas par katru nokavēto dienu, bet Līguma darbības laikā ne vairāk kā 10% (desmit procentu) no līgumcenas. Līgumsoda samaksa jāveic rēķinā norādītāja termiņā.
7.3. Par Pakalpojuma vai Līguma nosacījumu nepienācīgu izpildi, daļēja izpildi vai neizpildi, Pasūtītājs tiesīgs piemērot līgumsodu līdz 10% (desmit procentiem) no līgumcenas.
7.4. Ja Pasūtītājs kavē rēķina apmaksu, Izpildītājs tiesīgs piemērot Pasūtītājam līgumsodu 0,1 % (nulle komats viena procenta) apmērā no neapmaksātā rēķina par katru nokavēto samaksas termiņa dienu, bet Līguma darbības laikā ne vairāk kā 10% (desmit procentus) no līgumcenas. Līgumsoda samaksa jāveic rēķinā norādītajā termiņā.
7.5. Ja Izpildītājs neveic līgumsoda samaksu rēķinā noteiktajā termiņā, Pasūtītājs bez iepriekšēja brīdinājuma ir tiesīgs līgumsodu ieturēt no Izpildītājam pienākošajiem maksājumiem.
7.6. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
7.7. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.

8. Līguma grozīšana un izbeigšana
8.1. Jebkuras Līguma izmaiņas vai papildinājumi tiek noformēti rakstiski, un tos paraksta Puses. Visi Līguma pielikumi, izmaiņas vai papildinājumi stājas spēkā un tiek uzskatīti par Līguma neatņemamām sastāvdaļām, sākot ar to parakstīšanas dienu.
8.2. Grozījumi var tikt izdarīti tikai tad, ja tie nemaina Līguma vispārējo raksturu un tie izdarīti šādos gadījumos:
8.2.1. kad no Izpildītāja neatkarīgu apstākļu dēļ nav iespējams nodrošināt visu plānoto nodarbību apjomu, tajā skaitā, bet ne tikai, ja mainās Projekta nosacījumi vai Projekta īstenošanas termiņš; ja nepieciešama Pakalpojuma apturēšana; 
8.2.2. kad Pasūtītājam ir pieejami finanšu līdzekļi papildu darbu nodrošināšanai. Šajā gadījumā Puses, savstarpēji rakstiski vienojoties, var pēc nepieciešamības palielināt pakalpojuma apjomu līdz 20% (divdesmit procentiem).
8.3. Līgumu var izbeigt pirms termiņa jebkurā laikā Pusēm par to rakstveidā vienojoties. 
8.4. Pasūtītājs ir   tiesīgs vienpusēji izbeigt Līgumu ar Izpildītāju šādos gadījumos:
8.4.1. Izpildītājs neievēro Pakalpojuma izpildes termiņu, un ja Pakalpojuma sniegšanas nokavējums ir sasniedzis vismaz 14 (četrpadsmit) darba dienas;
8.4.2. Izpildītājs nepilda kādas citas Līgumā noteiktās saistības vai pienākumus un ja Izpildītājs šādu neizpildi nav novērsis 14 (četrpadsmit) darba dienu laikā pēc Pasūtītāja attiecīga rakstiska paziņojuma saņemšanas;
8.4.3. ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
8.5. Izpildītājs ir tiesīgs vienpusēji izbeigt Līgumu ar Pasūtītāju pēc savas iniciatīvas, brīdinot par to Pasūtītāju rakstiski 14 (četrpadsmit) darba dienas iepriekš, ja Pasūtītājs Līgumā noteiktajā termiņā nav veicis kādu no Līgumā noteiktajiem maksājumiem.
8.6. Izpildītājs pēc savas iniciatīvas ir tiesīgs izbeigt Līgumu, nosūtot pamatotu rakstveida paziņojumu Pasūtītājam 30 (trīsdesmit) darba dienas iepriekš, līdz Līguma darbības beigām  nodrošinot pilnvērtīga un kvalitatīva pakalpojuma izpildi.
8.7. Līguma pirmstermiņa izbeigšanas gadījumā puses veic faktiski izpildīto darbu salīdzināšanu, nodošanu – pieņemšanu un veic savstarpējos norēķinus par faktiski izpildīto darbu daudzumu. 
9. Līguma izpildē iesaistītā personāla un apakšuzņēmēju nomaiņa
9.1. Puses vienojas, ka apakšuzņēmējs ir Izpildītāja nolīgta persona vai savukārt tās nolīgta persona, kura sniedz pakalpojumus Līguma izpildei.
9.2. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Līguma izpildē.
9.3. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
9.4. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
9.5. Pasūtītājs nepiekrīt piedāvājumā norādītā apakšuzņēmēja vai personāla nomaiņai, ja pastāv kāds no šādiem nosacījumiem:
9.5.1. piedāvātais apakšuzņēmējs vai personāls neatbilst iepirkuma dokumentos apakšuzņēmējiem vai personālam izvirzītajām prasībām;
9.5.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst kādam no Publisko iepirkumu likuma (turpmāk – Likums) 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
9.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši) EUR, atbilst kādam no Likuma  42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
9.5.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
9.9. Izpildītājam jānodrošina, ka apakšuzņēmējs tam uzticēto darbu daļu nenodos tālāk bez Pasūtītāja rakstiskas piekrišanas.
9.10. Līguma izpildes laikā Pasūtītājam ir tiesības pieprasīt nomainīt apakšuzņēmēju vai personālu gadījumā, ja apakšuzņēmējs vai personāls Pakalpojuma daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja vai personāla nomaiņu. 
9.11. Ja Izpildītājs neievēro Līguma 9. sadaļā noteikto iesaistītā personāla un apakšuzņēmēju nomaiņas vai jauna apakšuzņēmēja piesaistes kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus un Līguma 2.2. punktā noteiktais Līguma izpildes termiņš netiek pagarināts.
9.12. Ja 14 (četrpadsmit) dienu laikā apakšuzņēmējs vai personāls nav nomainīts atbilstoši Pasūtītāja prasībām, Pasūtītājs var izbeigt Līgumu šī Līguma 8. daļas noteiktajā kārtībā.
9.13. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildē.
 



10. Izcelsmes ierobežojumi 
10.1. Izpildītājs nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
10.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
10.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču/pakalpojumu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
10.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
10.4.1. pieprasīt attiecīgo preču vai pakalpojumu nomaiņu;
10.4.2. piemērot līgumsodu 10% apmērā no piegādātās preces vērtības;
10.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

11. Kontaktinformācija
11.1. Ar Līgumu Pasūtītājs pilnvaro Pasūtītāja pārstāvi: _____, tālr. ______ mob.tālr.: _____ e-pasta adrese ________, Pasūtītāja vārdā dot Izpildītājam saistošus norādījumus, kas nepieciešami Līguma izpildei, Pasūtītāja vārdā izskatīt un saskaņot jautājumus, kuriem saskaņā ar Līgumu nepieciešams Pasūtītāja saskaņojums, Līguma izpildes un kontroles liekā iesniegt Izpildītājam dažāda veida pieprasījumus, pieņemt Pakalpojuma izpildi, tai skaitā parakstīt nodošanas – pieņemšanas aktu un veikt citus projekta vadības uzdevumus. 
11.2. Izpildītājs ar šo nosaka Izpildītāja pārstāvi, kurš būs pilnvarots Izpildītāja vārdā pieprasīt nepieciešamo informāciju Pakalpojuma sniegšanai: ___________, tālr. ________ mob. tālr.______, e-pasta adrese__________.
11.3. Puses apliecina, ka Līgumā noteiktie Pušu pārstāvji ir informēti par to personas datu nodošanu Pusēm Līguma 10.sadaļā noteiktā apjomā
11.4. Pušu pienākums ir rakstveidā informēt otru Pusi par jebkurām ar pilnvaroto personu saistītajām izmaiņām.

12. Citi noteikumi
12.1. Puses apņemas neizpaust citām personām konfidenciāla rakstura informāciju, kas izpildot Līguma noteikumus, ir nonākusi viņu rīcībā. Šis noteikums neattiecas uz brīvi pieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
12.2. Puses vienojas, ka jebkurš strīds vai prasība, kas izriet no Līguma, risināms Pušu savstarpējas vienošanās ceļā. Ja vienošanās starp Pusēm netiek panākta, strīds izskatāms Latvijas Republikas tiesā.
12.3. Puses vienojas, ka savstarpējai komunikācijai ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai Pusei, tiks uzskatīta par savstarpēji saistošu, ja netiks saņemti otras Puses iebildumi.
12.4. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e-pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
12.5. Līgums sagatavots un parakstīts latviešu valodā elektroniskā dokumenta veidā kopā uz ___lapām, neskaitot pielikumus.
12.6.   Līguma pielikumi un neatņemamas sastāvdaļas ir šādi pielikumi:
1. pielikums.  Izpildītāja piedāvājums Iepirkumam;
2. pielikums.  Publicitātes prasības projektā LL-00219 “Digital youth center in Klaipėda and Liepaja” īstenotajām aktivitātēm;
3. pielikums.  Darbu grafika veidlapa;
4. pielikums.  Nodarbību dalībnieku reģistrācijas veidlapa.

Pušu rekvizīti
Šis dokuments ir parakstīts ar drošu elektronisko parakstu un satur laika zīmogu

